
Către

BIROUL PERMANENT AL

CAMEREI DEPUTAŢILOR

Vă înaintăm, alăturat, RAPORTUL asupra proiectului de Lege privind organizarea şi funcţionarea Ministerului Apărării Naţionale, trimis cu adresa nr. PL.x. 97 din 27 februarie 2006 şi înregistrat sub nr.32/122, din aceeaşi dată.


În raport de obiectul şi conţinutul acestuia, proiectul de lege face parte din categoria legilor organice.

PREŞEDINTE,

Mihai Stănişoară

RAPORT 

asupra proiectului de Lege privind organizarea şi 
funcţionarea Ministerului Apărării Naţionale 
În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere şi avizare în fond, în procedură obişnuită, cu proiectul de Lege privind organizarea şi funcţionarea Ministerului Apărării Naţionale, trimis cu adresa nr. PL.x. 97 din 27 februarie 2006 şi înregistrat sub nr.32/122, din aceeaşi dată.

Consiliul Legislativ, cu nr. 1371/07.10.2005, a avizat favorabil acest proiect de lege, cu unele observaţii şi propuneri care au fost însuşite de iniţiator.
Comisia pentru muncă şi protecţie socială, cu nr. 27/61 din 8 martie a.c., a emis aviz favorabil asupra acestui proiect de lege. 


Proiectul de lege reglementează sistemul de structuri şi forţe ale armatei, responsabilităţile Ministerului Apărării Naţionale, organizarea şi funcţionarea structurilor centrale şi domeniile de responsabilitate ale acestora, categoriile de forţe, precum şi aspecte privind personalul şi bunurile aflate în administrarea acestui minister.
Proiectul de lege face parte din categoria legilor organice, în conformitate cu art. 118 alin. (2) şi (3) din Constituţia României.

La dezbaterea proiectului de lege au participat, în calitate de invitaţi, în conformitate cu prevederilor art. 54 şi 55 din Regulamentul Camerei Deputaţilor, domnii Ioan Ion, secretar de stat, lt.col. Şuşu Adrian, şeful secţiei legislative şi Relaţia cu Parlamentul, mr. Mocanu Gheorghe şi mr. Dănilă Mihai, consilieri juridici, col. Antohi Dumitru şi col. Şerban Aurică, toţi din Ministerul Apărării Naţionale.

La lucrările  au fost prezenţi 22 de deputaţi, din totalul de 24 de membri ai comisiei.

Raportul comisiei a fost adoptat   cu unanimitate de voturi pentru. 
Pentru acest proiect de lege, potrivit prevederilor art. 75 din Constituţia României şi ale art. 92 alin. (8) pct. 2 lit. j) din Regulamentul Camerei Deputaţilor, republicat, Camera Deputaţilor este primă Cameră sesizată.


În urma dezbaterii, în şedinţa din 8 martie 2006, membrii Comisiei, cu unanimitate de voturi, au hotărât să supună plenului Camerei Deputaţilor adoptarea cu modificări a proiectului de Lege privind organizarea şi funcţionarea Ministerului Apărării Naţionale. Amendamentele admise şi respinse sunt cuprinse în anexă, care face parte integrantă din prezentul raport.
PREŞEDINTE,
Mihai Stănişoară
Expert, Mihai Ţăranu  
Consultant, Roxana Rus                                        
Anexa la rp. 97

I. Amendamente admise
	Nr. crt.
	Text iniţial
	Text propus de Comisii

(Autorul amendamentului)
	Motivare

	1
	Lege privind organizarea şi funcţionarea Ministerului Apărării Naţionale
	Nemodificat
	

	2
	CAPITOLUL I

Dispoziţii generale
	Nemodificat
	

	3
	Art.1. – (1) Ministerul Apărării Naţionale este organul de specialitate al administraţiei publice centrale, care conduce şi desfăşoară, potrivit legii, activităţile în domeniul apărării naţionale. 

(2) Ministerul Apărării Naţionale este format din structuri centrale, structuri şi forţe subordonate acestora.
	Nemodificat
	

	4
	Art. 2. - Sistemul de structuri şi forţe ale Ministerului Apărării Naţionale constituie Armata României, denumită în continuare armata.
	Nemodificat
	

	5
	Art.3. – (1) Ministerul Apărării Naţionale are personalitate juridică şi reprezintă în justiţie structurile armatei care nu au personalitate juridică. Structurile ministerului care au personalitate juridică, potrivit legii, pot fi reprezentate în justiţie de organele de specialitate ale Ministerului Apărării Naţionale, în condiţiile stabilite prin ordin al ministrului apărării naţionale. 


(2) Ministerul Apărării Naţionale are sediul în municipiul Bucureşti, strada Izvor nr. 3-5, sectorul 5.


(3) Ministerul Apărării Naţionale răspunde în faţa Parlamentului, a Guvernului şi a Consiliului Suprem de Apărare a Ţării pentru modul de aplicare, în domeniul său de activitate, a prevederilor Constituţiei, legilor, hotărârilor Guvernului şi ale Consiliului Suprem de Apărare a Ţării, celorlalte acte normative şi ale tratatelor internaţionale la care România este parte.
	Nemodificat
	

	6
	          Art.4. – Ministerul Apărării Naţionale cooperează, pentru îndeplinirea atribuţiilor sale, cu celelalte ministere şi organe ale administraţiei publice centrale de specialitate, cu autorităţi ale administraţiei publice locale, autorităţi administrative autonome, organizaţii neguvernamentale, operatori economici, cu structurile politico-militare şi de conducere militară ale altor state, precum şi ale organizaţiilor internaţionale la care România este parte.
	Nemodificat
	

	7
	CAPITOLUL II

Responsabilităţile Ministerului Apărării Naţionale
	Nemodificat
	

	8
	          Art.5. – (1) Ministerul Apărării Naţionale are următoarele responsabilităţi:


a) constituirea structurii de forţe şi realizarea capacităţii de luptă a armatei pentru îndeplinirea misiunilor specifice ce revin acesteia;


b) înfiinţarea, desfiinţarea, dislocarea şi redislocarea de unităţi şi formaţiuni;


c) elaborarea proiectelor de acte normative privind apărarea ţării;


d) apărarea drepturilor şi intereselor legitime proprii în raporturile cu autorităţile publice, instituţiile de orice natură, precum şi cu orice persoană fizică sau juridică, română sau străină, prin structuri proprii;


e) încheierea tratatelor la nivel departamental şi a înţelegerilor tehnice în domeniul cooperării cu armatele altor state;


f) coordonarea politicii şi activităţile de integrare în organizaţiile internaţionale la care România este parte, pentru structurile proprii, întreţinerea şi dezvoltarea relaţiilor de cooperare politico-militară cu celelalte state şi asigurarea reprezentării armatei în raporturile cu armatele altor state;


g) managementul informaţiilor pentru apărare şi colaborarea cu serviciile de informaţii ale altor state, precum şi ale organizaţiilor internaţionale la care România este parte;


h) realizarea planificării integrate a apărării;


i) finanţarea şi asigurarea execuţiei bugetului propriu;


j) instruirea comandamentelor şi trupelor, pregătirea de specialitate a personalului în activitate şi în rezervă;


k) informatizarea tuturor domeniilor sale de activitate;


l) managementul resurselor umane, organizarea şi conducerea învăţământului militar;


m) protecţia mediului în activităţile pe care le desfăşoară;


n) organizarea şi conducerea activităţii de informare şi relaţii publice;


o) emiterea regulamentelor specifice pentru organizarea şi funcţionarea structurilor militare, a comitetelor şi consiliilor constituite pentru luarea deciziilor;


p) creşterea calităţii vieţii militarilor, asigurarea asistenţei religioase a personalului militar şi civil, precum şi asistenţei sociale, medicale şi juridice a acestora, în conformitate cu prevederile legale;


q) implementarea, la nivelul ministerului, a politicilor publice şi a programelor de reformă a administraţiei publice; 


r) conducerea activităţilor de logistică;


s) înzestrarea cu armament, tehnică de luptă, echipamente şi materiale specifice armatei, relaţiile cu industria naţională de apărare şi cooperările internaţionale în domeniu;


ş) coordonarea activităţii de comerţ exterior privind importul şi exportul de produse cu destinaţie militară, în condiţiile legii;


t) aprobarea, în limita competenţei sale, a documentaţiilor tehnico-economice pentru lucrările de investiţii proprii, executarea lucrărilor de investiţii proprii, precum şi urmărirea executării, la termenele stabilite, a tuturor lucrărilor de investiţii;


ţ) mobilizarea armatei, constituirea forţelor de rezervă, rechiziţionarea de bunuri şi chemarea persoanelor fizice la prestări de serviciu în interes public;


u) editarea de publicaţii în domeniile proprii de activitate;


v) cercetarea ştiinţifică, invenţii şi inovaţii în armată, precum şi protecţia drepturilor de proprietate intelectuală asupra rezultatelor cercetării;


x) controlul şi auditul intern propriu.


(2) Ministerul Apărării Naţionale îndeplineşte şi alte atribuţii prevăzute de lege.
	Nemodificat
	

	9
	CAPITOLUL III

Organizarea şi funcţionarea structurilor centrale
	Nemodificat
	

	10
	           Art.6. – (1) Structurile centrale ale Ministerului Apărării Naţionale, subordonate nemijlocit ministrului apărării naţionale sunt: Departamentul pentru Politica de Apărare şi Planificare, Departamentul pentru Relaţia cu Parlamentul şi Informare Publică, Departamentul pentru Armamente, Statul Major General, Secretariatul General, Direcţia Generală de Informaţii a Apărării, Direcţia Management Resurse Umane, Direcţia Financiar - Contabilă, Corpul de Control şi Inspecţie, Direcţia Audit Intern şi Direcţia Medicală.


(2) Consilierii ministrului şi Cabinetul ministrului sunt în subordinea nemijlocită a ministrului apărării naţionale.


(3) Personalul Secţiei Parchetelor Militare din cadrul Parchetului de pe lângă Înalta Curte de Casaţie şi Justiţie şi al Secţiei Combaterea Infracţiunilor de Corupţie Săvârşite de Militari din cadrul Departamentului Naţional Anticorupţie se subordonează ministrului apărării naţionale numai în ceea ce priveşte aspectele de natură administrativă stabilite prin ordin comun al ministrului apărării naţionale, al procurorului general al Parchetului de pe lângă Înalta Curte de Casaţie şi Justiţie şi al procurorului şef al Departamentului Naţional Anticorupţie, cu avizul Consiliului Superior al Magistraturii.


(4) Structurile centrale prevăzute la alin. (1) şi (3) pot avea în compunere, după caz, centre, direcţii generale, direcţii, oficii, servicii, secţii, birouri sau compartimente, constituite potrivit criteriilor stabilite prin ordin al ministrului.

(5) Pentru îndeplinirea misiunilor ce revin Ministerului Apărării Naţionale, prin hotărâre a Guvernului, se pot înfiinţa şi organiza, în condiţiile legii, structuri ale acestuia care îşi desfăşoară activitatea în străinătate. Pentru aceasta, Ministerul Apărării Naţionale este autorizat să achiziţioneze bunuri şi imobile în ţările în care aceste structuri îşi desfăşoară activitatea.


(6) Pentru executarea conducerii structurilor prevăzute la alin. (1)-(5) sunt prevăzute în statele de organizare funcţiile corespunzătoare.

(7) Atribuţiile structurilor centrale se aprobă prin ordin al ministrului apărării naţionale.
	Nemodificat
	

	11
	        Art.7. – Structurile centrale au în subordine, după caz, state majore ale categoriilor de forţe ale armatei, comandamente, direcţii, instituţii militare de învăţământ, instituţii de cercetare ştiinţifică, formaţiuni şi alte structuri.
	Nemodificat
	

	12
	CAPITOLUL IV

Domenii de responsabilitate ale structurilor centrale
	
	

	13
	      Art.8. – Departamentul pentru Politica de Apărare şi Planificare coordonează îndeplinirea obligaţiilor internaţionale asumate, asigură aplicarea politicii de apărare şi planificarea integrată a apărării, coordonează cooperarea politico-militară internaţională şi îndeplinirea sarcinilor economice ale Ministerului Apărării Naţionale.
	Nemodificat
	

	14
	        Art.9. – Departamentul pentru Relaţia cu Parlamentul şi Informare Publică coordonează activitatea legislativă, asigură asistenţa juridică şi reprezintă interesele Ministerului Apărării Naţionale în faţa instanţelor de judecată şi a altor organe cu activitate jurisdicţională, asigură relaţiile cu Parlamentul, alte autorităţi publice, precum şi cu organizaţiile neguvernamentale, îndrumă activitatea de armonizare a actelor normative şi asigură asistenţa juridică pentru încheierea înţelegerilor tehnice în vederea cooperării cu forţele armate străine, conduce activităţile care privesc informarea publică şi mass-media militare, regimul juridic al patrimoniului imobiliar al Ministerului Apărării Naţionale şi coordonează activitatea de soluţionare a problemelor sociale ale personalului.
	Nemodificat
	

	15
	        Art.10. – Departamentul pentru Armamente elaborează şi coordonează politicile de achiziţii în cadrul ministerului, în calitate de autoritate de reglementare în domeniu, gestionează relaţiile cu industria naţională de apărare, asigură managementul programelor de achiziţii pentru sisteme de armamente şi echipamente majore şi a contractelor aferente, precum şi al activităţilor de cercetare-dezvoltare, planifică şi desfăşoară activitatea de cooperare internaţională în domeniul armamentelor, realizează supravegherea calităţii la furnizorii de echipamente şi tehnică militară, coordonează activitatea de formare, specializare şi perfecţionare a ofiţerilor de logistică în domeniul tehnico-ingineresc şi a altor specialişti necesari armatei, activitatea de metrologie şi standardizare tehnică şi realizează controlul specific domeniului de competenţă pentru importurile şi exporturile de produse speciale.
	Nemodificat
	

	16
	        Art.11. – Fiecare departament este condus de un secretar de stat, care este şi şef al departamentului.
	Nemodificat
	

	17
	        Art.12. – (1) Statul Major General asigură, conform legii, conducerea, organizarea, planificarea şi operaţionalizarea forţelor, ridicarea graduală a capacităţii de luptă şi mobilizarea armatei, conducerea operaţiilor întrunite, antrenarea comandamentelor şi trupelor, pregătirea de bază şi de specialitate a personalului militar în activitate şi în rezervă, managementul carierei individuale a personalului militar, planificarea armamentelor, standardizarea în domeniul militar, implementarea sistemului comandă, control, comunicaţii, computere, informaţii, informatică, supraveghere, recunoaştere, logistică de consum şi infrastructură, desfăşurarea relaţiilor militare internaţionale, asistenţa religioasă în Ministerul Apărării Naţionale şi încheierea înţelegerilor tehnice cu armatele altor state, promovează valorile specifice culturii militare şi de educaţie civică.


(2) Statul Major General pregăteşte şi conduce structurile militare care participă la misiuni militare în afara teritoriului statului naţional.


(3) La nivelul Statului Major General se constituie Comitetul şefilor statelor majore, cu rol consultativ. Organizarea şi funcţionarea acestuia se stabilesc prin ordin al ministrului apărării naţionale.
	Nemodificat

Nemodificat

1. La articolul 12 alineatul (3) se modifică şi va avea următorul cuprins: 
            „(3) La nivelul Statului Major General se constituie Comitetul Şefilor Statelor Majore, cu rol consultativ. Organizarea şi funcţionarea acestuia se stabilesc prin ordin al ministrului apărării naţionale.”

(Autor: Comisia)
	Corectare eroare materială.

	18
	       Art.13. – (1) Direcţia Generală de Informaţii a Apărării asigură obţinerea, prelucrarea, verificarea, stocarea şi valorificarea informaţiilor şi datelor referitoare la factorii de risc şi de ameninţare externi şi interni, militari şi non militari, care pot afecta securitatea naţională, precum şi cooperarea cu serviciile de informaţii ale altor state, precum şi ale organizaţiilor internaţionale la care România este parte şi asigură securitatea informaţiilor clasificate naţionale şi NATO.

(2) Personalul Direcţiei Generale de Informaţii a Apărării îşi desfăşoară activitatea deschis sau acoperit, în raport cu nevoile de realizare a securităţii naţionale în domeniul militar. Pentru culegerea de informaţii în teatrele de operaţii şi pentru lupta împotriva terorismului, Direcţia Generală de Informaţii a Apărării poate avea în subordine structuri combatante.

(3) Direcţia Generală de Informaţii a Apărării este condusă de un director general, cadru militar în activitate. Directorul general este numit de către ministrul apărării naţionale, cu aprobarea Consiliului Suprem de Apărare a Ţării. Funcţia de director general este asimilată funcţiei de secretar de stat. 

 
(4) Unele categorii de tehnică şi bunuri specifice se achiziţionează, în condiţiile legii, prin structuri specializate proprii, de la parteneri interni sau externi.
	Nemodificat
	

	19
	       Art.14. – Secretariatul General asigură realizarea şi coordonarea lucrărilor de secretariat, gestionează ansamblul relaţiilor şi circulaţia documentelor la nivelul structurilor centrale, între minister şi autorităţile şi instituţiile publice, organizaţiile neguvernamentale, persoanele juridice şi fizice, monitorizează elaborarea şi transmiterea principalelor raportări periodice prevăzute de reglementările în vigoare.
	Nemodificat
	

	20
	        Art.15. – Direcţia Management Resurse Umane elaborează şi monitorizează aplicarea strategiilor, politicilor şi reglementărilor în domeniile educaţiei militare, resurselor umane şi carierei individuale profesionalizate.
	Nemodificat
	

	21
	      Art.16. – Corpul de Control şi Inspecţie exercită atribuţii specifice de control general, conform legii, şi evaluarea activităţilor desfăşurate în Ministerul Apărării Naţionale, în baza ordinului ministrului apărării naţionale.
	Nemodificat
	

	22
	      Art.17. – Direcţia Financiar - Contabilă asigură îndeplinirea sarcinilor financiar-contabile ce revin ministrului apărării naţionale în calitate de ordonator principal de credite.
	Nemodificat
	

	23
	     Art.18. – Direcţia Audit Intern execută auditarea administrării patrimoniului şi utilizării fondurilor publice în Ministerul Apărării Naţionale, în concordanţă cu reglementările legale.
	Nemodificat
	

	24
	      Art. 19. - Direcţia Medicală coordonează asigurarea asistenţei medicale şi sanitar-veterinare, implementează politica naţională de sănătate, elaborează concepţia privind funcţionarea serviciilor medicale şi sanitar-veterinare.
	Nemodificat
	

	25
	Art. 20. – (1) Ministrul apărării naţionale numeşte, în condiţiile legii, şefii structurilor centrale, cu excepţia secretarilor de stat, a şefului Statului Major General şi a secretarului general, şeful Cabinetului şi consilierii ministrului, şefii structurilor prevăzute la art. 6 alin. (4) până la nivel oficiu, inclusiv, precum şi persoanele care sunt încadrate în funcţii prevăzute în statele de organizare cu grade de general sau echivalent acestora.
(2) Ministrul apărării naţionale numeşte membrii birourilor ataşaţilor apărării  României în străinătate la propunerea directorului general al Direcţiei Generale de Informaţii a Apărării.
	Nemodificat
	

	26
	CAPITOLUL V

Structura de forţe a armatei
	Nemodificat
	

	27
	         Art.21. – Structura de forţe a armatei cuprinde categoriile de forţe - forţele terestre, forţele aeriene şi forţele navale, precum şi alte forţe.
	Nemodificat
	

	28
	Art.22. – Forţele terestre sunt formate din: Statul Major al Forţelor Terestre, comandamente operaţionale de nivel operativ şi tactic, structuri luptătoare, structuri de sprijin de luptă, structuri logistice, structuri pentru operaţii speciale, unităţi de instrucţie, instituţii militare de învăţământ şi alte structuri stabilite potrivit legii.
	Nemodificat
	

	29
	        Art.23. – Forţele aeriene se compun din: Statul Major al Forţelor Aeriene, comandamente operaţionale, structuri luptătoare, structuri de sprijin de luptă, structuri logistice, structuri pentru operaţii speciale, unităţi de instrucţie, instituţii militare de învăţământ şi alte structuri stabilite potrivit legii.
	Nemodificat
	

	30
	       Art.24. – Forţele navale se compun din: Statul Major al Forţelor Navale, comandamente operaţionale/de flotă, structuri luptătoare, structuri de sprijin de luptă, structuri logistice, structuri pentru operaţii speciale, unităţi de instrucţie, instituţii militare de învăţământ şi alte structuri stabilite potrivit legii.
	Nemodificat
	

	31
	      Art.25. – Atribuţiile şi competenţele forţelor armatei se stabilesc prin ordine ale ministrului apărării naţionale sau ale şefului Statului Major General, atunci când acesta este împuternicit de ministru.
	Nemodificat
	

	32
	        Art.26. – (1) Potrivit destinaţiei şi nivelului de operaţionalizare, forţele armatei sunt organizate în forţe dislocabile şi forţe de generare şi regenerare.


(2) Forţele dislocabile sunt destinate îndeplinirii întregii game de misiuni, conform angajamentelor internaţionale în domeniul securităţii şi apărării la care România este parte şi cuprind forţe luptătoare, de sprijin, de suport logistic şi pentru operaţii speciale, structurate modular, cu disponibilităţi acţionale şi de transport în orice teatru de acţiuni militare, capabile să se autosusţină şi să-şi asigure protecţia, compatibile cu armatele statelor aliate.


(3) Forţele de generare şi regenerare sunt destinate sprijinului forţelor dislocabile şi îndeplinirii unor misiuni pe teritoriul statului naţional şi în proximitatea acestuia şi cuprind structuri luptătoare, de sprijin de luptă şi suport logistic, precum şi structuri de învăţământ militar şi instrucţie din toate categoriile de forţe ale armatei.
	Nemodificat
	

	33
	       Art.27. – Forţele dislocabile sunt formate din comandamente, mari unităţi şi unităţi cu un nivel de încadrare de cel puţin 90% la personal şi 100% la tehnică de luptă, faţă de necesarul de război.
	Nemodificat
	

	34
	       Art.28. – Forţele de generare şi regenerare sunt formate din comandamente, mari unităţi şi unităţi din toate categoriile de forţe ale armatei, cu un nivel de încadrare cu personal, în timp de pace, între 40% şi 70% iar la tehnică de luptă de cel puţin 80%, faţă de necesarul de război.
	Nemodificat
	

	35
	Art.29. – Potrivit misiunilor, structurile de forţe sunt:


a) structuri luptătoare destinate pentru ducerea acţiunilor militare care cuprind: brigăzi mecanizate  şi similare, de vânători de munte, mari unităţi şi unităţi de rachete sol-aer, escadrile de aviaţie, divizioane de fregate, nave purtătoare de artilerie, rachete torpile şi scafandri, batalioane de paraşutişti, infanterie marină şi de informaţii, batalioane/companii de operaţii speciale şi alte structuri constituite pentru luptă;


b) structuri de sprijin de luptă destinate pentru sprijinul strategic, operativ şi tactic al acţiunilor militare care cuprind: brigăzi de artilerie şi geniu, unităţi şi subunităţi de rachete şi artilerie antiaeriană pentru forţele terestre şi de radiolocaţie, regimente şi batalioane de geniu, cercetare, de comunicaţii şi informatică, apărare nucleară, bacteriologică şi chimică, batalioane şi subunităţi de poliţie militară, divizioane şi nave pentru sprijin maritim şi fluvial, alte unităţi, formaţiuni şi subunităţi de sprijin de luptă;


c) structuri logistice destinate asigurării tehnico-materiale, mentenanţei, transporturilor, asistenţei medicale şi veterinare, cazării şi cartiruirii trupelor care cuprind: brigăzi şi batalioane logistice, depozite de armament, muniţii şi materiale, spitale militare, unităţi de mentenanţă, alte formaţiuni logistice;

            d) forţe pentru operaţii speciale constituie componenta specializată, de intervenţie rapidă, cu elemente componente din toate categoriile de forţe ale armatei, instruită şi dotată pentru executarea misiunilor specifice de cercetare specială, acţiune directă şi asistenţă militară pe teritoriul statului român sau în alte teatre de operaţii împreună cu forţele speciale ale coaliţiilor şi alianţelor la care România este parte, potrivit legii;

e) structuri de învăţământ şi instrucţie destinate instrucţiei individuale de bază, formării academice şi perfecţionării pregătirii personalului prin cursuri de carieră, universitare şi postuniversitare.
	Nemodificat
Nemodificat

Nemodificat

Nemodificat

2. La articolul 29 litera d) se modifică şi va avea următorul cuprins: 
              „d) forţe pentru operaţii speciale, care constituie componenta specializată de intervenţie rapidă, cu elemente componente din toate categoriile de forţe ale armatei, instruită şi dotată pentru executarea misiunilor specifice de cercetare specială, acţiune directă şi asistenţă militară pe teritoriul statului român sau în alte teatre de operaţii împreună cu forţele speciale ale coaliţiilor şi alianţelor la care România este parte, potrivit legii;”

(Autor: Comisia)
Nemodificat


	Îndreptare eroare materială.

	36
	        Art.30. – (1) Conducerea operaţională a forţelor pentru operaţii speciale se exercită de şeful Statului Major General, iar în situaţia participării la operaţii militare în afara teritoriului statului naţional, potrivit înţelegerilor tehnice încheiate cu partenerii străini.


(2) Forţele pentru operaţii speciale cooperează cu celelalte structuri specializate ale statului.
	Nemodificat
	

	37
	CAPITOLUL VI

Conducerea Ministerului Apărării Naţionale
	Nemodificat
	

	38
	      Art.31. – (1) Ministerul Apărării Naţionale este condus şi reprezentat de ministrul apărării naţionale.


(2) În exercitarea conducerii, ministrul apărării naţionale este ajutat de secretarii de stat, de şeful Statului Major General şi de secretarul general.


(3) Ministrul apărării naţionale poate delega, prin ordin, competenţa îndeplinirii unor atribuţii aflate în responsabilitatea sa.


(4) Secretarii de stat sunt numiţi şi eliberaţi din funcţie prin decizie a primului-ministru, la propunerea ministrului apărării naţionale.


(5) Şeful Statului Major General este militarul cu rangul de conducere cel mai înalt din armată, numit de Preşedintele României, la propunerea ministrului apărării naţionale, cu avizul primului-ministru, pentru o perioadă de 3 ani, cu posibilitatea de prelungire cu până la 1 an. Şeful Statului Major General este numit dintre şefii categoriilor de forţe ale armatei, conform unui ciclu de succedare compus din patru mandate, două revenind celor proveniţi din forţele terestre, iar celelalte celor proveniţi din forţele aeriene şi, respectiv navale.

(6) Prevederile alin. (5) referitoare la durata mandatului nu se aplică în caz de război.
(7) Secretarul general al Ministerului Apărării Naţionale este înalt funcţionar public, numit potrivit legii. 


(8) În Ministerul Apărării Naţionale se constituie Colegiul Ministerului Apărării Naţionale, cu rol consultativ, precum şi Consiliul de Planificare a Apărării, Consiliul de Supraveghere a Cerinţelor, Consiliul de Achiziţii şi Consiliul de Standardizare şi Interoperabilitate, cu rol deliberativ. Organizarea şi funcţionarea acestora se stabilesc prin ordin al ministrului apărării naţionale.
	Nemodificat
Nemodificat

Nemodificat

Nemodificat

3. La articolul 31, alineatele (5) şi (6) se modifică şi vor avea următorul cuprins:

              „(5) Şeful Statului Major General este militarul cu rangul de conducere cel mai înalt din armată, numit de Preşedintele României, la propunerea ministrului apărării naţionale, cu avizul primului-ministru, pentru un mandat de 4 ani. Şeful Statului Major General este numit dintre şefii categoriilor de forţe ale armatei, conform unui ciclu de succedare compus din patru mandate, două revenind celor proveniţi din forţele terestre, iar celelalte celor proveniţi din forţele aeriene şi, respectiv navale.”
 (Autori: dep. Eugen Bejinariu, Mihai Stănişoară şi Horia Văsioiu)

             (6) Prevederile alin. (5) referitoare la durata mandatului nu se aplică în caz de mobilizare sau de război, precum şi pe timpul stării de asediu sau de urgenţă.”

(Autor: dep. Petre Gabriel Vlase)
Nemodificat

Nemodificat


	- Menţinerea prevederii potrivit căreia    şeful SMG este numit pentru  4 ani în funcţie se motivează prin necesitatea înţelegerii şi conlucrării între factorii politici şi militari în realizarea programelor de dezvoltare şi modernizare a armatei, mai ales ale celor cu termen mediu şi lung. Astfel, se elimină şi prelungirea de un an, propusă de iniţiator. 
- Completare corespunzătoare şi în acord cu prevederile art.92 alin. (4) şi ale art.93 alin. (1) din Constituţie

	39
	      Art.32. – (1) În exercitarea competenţelor conferite de lege, ministrul apărării naţionale emite ordine şi instrucţiuni.


(2) Secretarii de stat, secretarul general, directorii generali şi şefii de direcţii din structurile centrale emit dispoziţii, potrivit competenţelor specifice.


(3) Şeful Statului Major General emite ordine cu conţinut militar şi dispoziţii potrivit domeniilor de competenţă.
	Nemodificat


	

	40
	      Art.33. – Pe timpul absenţei ministrului, conducerea Ministerului Apărării Naţionale se exercită de către secretarul de stat desemnat de ministru.
	Nemodificat


	

	41
	      Art.34. – Conducerea structurilor de forţe se realizează de comandanţi/şefi ai acestora numiţi conform competenţelor stabilite prin ordin al ministrului apărării naţionale.
	Nemodificat


	

	42
	CAPITOLUL VII

Personalul Ministerului Apărării Naţionale
	Nemodificat


	

	43
	         Art.35. –  (1) Personalul Ministerului Apărării Naţionale este format din personal militar şi personal civil.


(2) Nomenclatorul funcţiilor de general din Armata României se aprobă de către Consiliul Suprem de Apărare a Ţării.


(3) Transformarea unei funcţii de general într-o funcţie civilă se aprobă de către Consiliul Suprem de Apărare a Ţării, la propunerea ministrului apărării naţionale.
	Nemodificat


	

	44
	      Art.36. – Evidenţa efectivelor Direcţiei Generale de Informaţii a Apărării se ţine separat de efectivele Ministerului Apărării Naţionale. Finanţarea Direcţiei Generale de Informaţii a Apărării se realizează din fonduri bugetare aprobate cu această destinaţie. Modul de planificare, evidenţă şi utilizare a fondurilor necesare se stabileşte de ministrul apărării naţionale, similar reglementărilor privind cheltuielile operative.
	Nemodificat


	

	45
	       Art.37. – (1) În efectivele structurilor de forţe  nu sunt incluse:


a) cadrele militare care îşi desfăşoară activitatea în alte structuri ale administraţiei publice centrale de specialitate, alte structuri centrale şi unităţi bugetare, precum şi în cele subordonate acestora. Finanţarea lor se asigură în conformitate cu prevederile legale în vigoare;


b) personalul militar şi civil din structurile finanţate de la alte capitole bugetare decât “Apărare naţională” din bugetul Ministerului Apărării Naţionale, precum şi cel din structurile care se finanţează integral din venituri proprii;


c) militarii în termen şi cu termen redus, soldaţii şi gradaţii voluntari, aflaţi în perioada instrucţiei de bază, elevii şi studenţii instituţiilor militare de învăţământ, cadrele militare aflate la cursurile de bază. Finanţarea lor se face din bugetul Ministerului Apărării Naţionale;


d) personalul Oficiului Naţional pentru Cultul Eroilor.


(2) Evidenţa efectivelor prevăzute la alin.(1) se ţine separat.
	Nemodificat


	

	46
	       Art.38. – Personalul Ministerului Apărării Naţionale este organizat şi îşi desfăşoară activitatea conform legislaţiei specifice fiecărei categorii de personal şi reglementărilor interne ale ministerului.
	Nemodificat


	

	47
	CAPITOLUL VIII

Dispoziţii comune
	Nemodificat


	

	48
	      Art.39. – Ministerul Apărării Naţionale asigură, potrivit legii, asistenţa medicală a personalului propriu, inclusiv pentru cadrele militare în rezervă şi în retragere, familiilor şi urmaşilor acestora, precum şi drepturile la pensie ale cadrelor militare.
	Nemodificat


	

	49
	        Art.40. – (1) Cadrele militare în rezervă, cele în retragere, familiile acestora, precum şi personalul civil din Ministerul Apărării Naţionale beneficiază, ca măsură de protecţie socială, de înlesniri stabilite prin ordin al ministrului în folosirea centrelor de refacere a capacităţii de muncă, sanatoriilor, căminelor de garnizoană, cluburilor militare şi altor facilităţi recreative şi sportive.


(2) Personalul poate beneficia de folosirea locuinţelor de serviciu sau de intervenţie, potrivit ordinului ministrului apărării naţionale.
	Nemodificat


	

	50
	        Art.41. – (1) Pentru rezolvarea situaţiei locative a cadrelor militare, soldaţilor şi gradaţilor voluntari, precum şi a personalului civil din armată, Ministerul Apărării Naţionale poate desfăşura programe pentru construirea de locuinţe proprietate personală, din fondurile beneficiarilor, pe terenuri disponibile, proprietate publică a statului, aflate în administrarea ministerului.


(2) Terenurile prevăzute la alin. (1) se trec, în condiţiile legii, din domeniul public în domeniul privat al statului, proprietarii locuinţelor dobândind, potrivit hotărârii Guvernului, un drept de folosinţă oneros asupra terenurilor, pe durata existenţei construcţiilor.
	Nemodificat


	

	51
	         Art.42. – Celelalte drepturi şi obligaţii ale personalului militar şi civil sunt prevăzute de lege şi de alte acte normative.
	Nemodificat


	

	52
	        Art.43. – În cadrul Ministerului Apărării Naţionale se pot constitui colegii, consilii, comitete sau comisii profesionale. Organizarea şi funcţionarea acestora se stabilesc prin ordin al ministrului apărării naţionale.
	Nemodificat


	

	53
	        Art.44. – Statele de organizare ale structurilor Ministerului Apărării Naţionale se elaborează, avizează şi aprobă conform prevederilor ordinului ministrului apărării naţionale.
	Nemodificat


	

	54
	         Art.45. – În Ministerul Apărării Naţionale se organizează propriul sistem de formare şi perfecţionare a personalului militar şi civil, integrat în sistemul naţional de învăţământ.
	Nemodificat


	

	55
	        Art.46. – (1) Ministerul Apărării Naţionale are reţea sanitară proprie, cămine de garnizoană, amenajări sportive şi recreative, sanatorii, centre de refacere a capacităţii de muncă, centre de instrucţie, locuinţe de serviciu şi de intervenţie, structuri de presă. Echipamentul şi alte bunuri necesare desfăşurării activităţii specifice pot fi asigurate de către furnizori specializaţi agreaţi, pe bază de contract, în condiţiile şi sub formele prevăzute de lege.


(2) Ministerul Apărării Naţionale poate avea în subordine sau în coordonare regii autonome, companii naţionale, agenţii, cluburi militare, formaţii cultural-artistice, cluburi şi asociaţii sportive.


(3) Pe lângă Ministerul Apărării Naţionale se pot înfiinţa activităţi finanţate integral din venituri proprii, conform legii.

            (4) În cadrul Ministerului Apărării Naţionale funcţionează următoarele instituţii de interes naţional: Muzeul Militar Naţional, Biblioteca Militară Naţională şi Cercul Militar Naţional.
	Nemodificat


	

	56
	        Art.47. - Ministerul Apărării Naţionale stabileşte, prin ordin al ministrului, propriul sistem de distincţii şi însemne militare.
	Nemodificat


	

	57
	        Art.48. – Ministerul Apărării Naţionale asigură personalul propriu şi tehnica din dotare împotriva riscurilor specifice, precum şi pentru cazurile de răspundere civilă stabilite prin ordin al ministrului apărării naţionale, în condiţiile legii.
	Nemodificat


	

	58
	Art.49. – (1) Ministerul Apărării Naţionale poate valorifica activele corporale şi necorporale excedentare din patrimoniul său, în condiţiile concurenţiale prevăzute de lege.
(2) Sumele obţinute din valorificare se adaugă, cu ocazia rectificării bugetului de stat, la bugetul Ministerul Apărării Naţionale şi se utilizează pentru finanţarea cheltuielilor materiale şi de capital. 
	4. Articolul 49 se modifică şi va avea următorul cuprins: 
„Art. 49. – (1) Ministerul Apărării Naţionale poate valorifica activele corporale şi necorporale excedentare din patrimoniul său, tehnica, armamentul, muniţiile şi materialele atipice sau excedentare scoase din înzestrare, în condiţiile concurenţiale prevăzute de lege, prin Compania Naţională ROMTEHNICA-S.A., aflată în coordonarea acestui minister şi potrivit regulamentului companiei, aprobat prin hotărâre a Guvernului. 
(2) Sumele obţinute din valorificări se consideră venituri proprii, se reţin de Ministerul Apărării Naţionale şi se utilizează pentru finanţarea cheltuielilor curente şi de capital.”

(Autori: dep. George Scutaru, Niculae Mircovici şi Claudius  Zaharia)
	Formulare corespunzătoare şi completă .



	59
	Art.50. – Ministerul Apărării Naţionale dispune de un parc propriu de autovehicule, dimensionat conform statelor de organizare, de sisteme şi mijloace de comunicaţii şi informatică, precum şi de alte tipuri de tehnică şi materiale stabilite prin normele de înzestrare.
	5. Articolul 50 se modifică şi va avea următorul cuprins: 
             „Art.50. – Ministerul Apărării Naţionale dispune de un parc propriu de autovehicule, conform statelor de organizare, de sisteme şi mijloace de comunicaţii şi informatică, precum şi de alte tipuri de tehnică şi materiale stabilite prin normele de înzestrare.”

(Autor: dep. Viorel Oancea)
	Cuvântul eliminat nu este necesar în economia textului.

	60
	        Art.51. – (1) Ministerul Apărării Naţionale administrează bunurile din domeniul public sau privat al statului, aflate în patrimoniul său putând să le concesioneze, închirieze ori să le valorifice, în funcţie de regimul lor juridic, în condiţiile legislaţiei în vigoare.

(2) Ministerul Apărării Naţionale poate pune la dispoziţie, cu aprobarea şi în condiţiile stabilite de Guvern, persoanelor juridice române sau străine, pe termen limitat, bunuri aflate în administrarea sa, în scopul realizării unor proiecte în beneficiul instituţiei militare.


(3) Prin hotărâre a Guvernului sau prin ordin al ministrului apărării naţionale, după caz, se pot transmite imobile aflate în domeniul public sau privat al statului şi în administrarea sa, în folosinţă gratuită, pe termen limitat, organizaţiilor neguvernamentale, recunoscute prin hotărâre a Guvernului ca fiind de utilitate publică şi care îşi desfăşoară activitatea în domeniul apărării.
	Nemodificat


	

	61
	Art.52. – (1) Ministerul Apărării Naţionale poate angaja şi executa, la cerere, prin unităţile sale prestări de servicii pentru persoane juridice sau pentru persoane fizice, în domeniile şi în condiţiile stabilite prin ordin al ministrului apărării naţionale.


(2) Structurile de forţe prestează servicii cu caracter obligatoriu, prevăzute de lege. Tarifele aferente acestor servicii, inclusiv cele în regim de urgenţă, se stabilesc prin hotărâre a Guvernului. Cu sumele rezultate în urma executării acestor activităţi, încasate în cadrul aceluiaşi exerciţiu financiar, se reconstituie creditele bugetare utilizate în acest scop.
	Nemodificat


	

	62
	         Art.53. – (1) La cererea forţelor armate străine, Ministerul Apărării Naţionale poate asigura sprijin logistic, atât pe teritoriul statului naţional, cât şi în afara acestuia.


(2) Asigurarea sprijinului logistic se poate realiza cu suportarea cheltuielilor din bugetul aprobat Ministerului Apărării Naţionale. Creditele bugetare utilizate în acest scop se reconstituie cu fondurile rambursate în cursul aceluiaşi exerciţiu bugetar de forţele armate străine.


(3) În aplicarea prevederilor alin.(1), Ministerul Apărării Naţionale este abilitat să încheie contracte în nume propriu sau în numele partenerilor străini.
	Nemodificat


	

	63
	         Art.54. – Fondurile necesare desfăşurării activităţilor în Ministerul Apărării Naţionale se asigură de la bugetul de stat, precum şi din alte surse legal constituite.
	Nemodificat


	

	64
	        Art.55. – Ministerul Apărării Naţionale are dreptul, numai în îndeplinirea atribuţiilor sale, să solicite şi să obţină în condiţiile legii, de la autorităţile administraţiei publice centrale şi locale, de la operatorii economici şi de la orice alte persoane juridice sau persoane fizice informaţii, date ori documente.
	Nemodificat


	

	65
	        Art.56. – (1) În termen de 30 de zile de la intrarea în vigoare a prezentei legi, Ministerul Apărării Naţionale elaborează şi supune pentru aprobare Guvernului proiectul de hotărâre privind organigrama structurilor centrale şi numărul total de posturi ale acestora.

(2) Numărul de personal şi repartiţia funcţiilor pe categorii de personal şi grade în armată se stabilesc prin hotărâre a Guvernului, cu avizul Consiliului Suprem de Apărare a Ţării.
	Nemodificat


	

	66
	           Art.57. – (1) Prevederile prezentei legi se completează cu dispoziţiile Legii nr. 90/2001 privind organizarea şi funcţionarea Guvernului României şi a ministerelor,  cu modificările şi completările ulterioare, în măsura în care acestea nu conţin dispoziţii contrare.                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                          

             (2) Prevederile art. 13 alin. (3) referitoare la asimilarea funcţiei de secretar de stat intră în vigoare începând cu data de 1 ianuarie 2007. Până la această dată, rangul directorului general al Direcţiei Generale de Informaţii a Apărării este de subsecretar de stat.
	Nemodificat


	

	67
	           Art.58. – La data intrării în vigoare a prezentei legi, se abrogă Ordonanţa de urgenţă a Guvernului nr.14/2001 privind organizarea şi funcţionarea Ministerului Apărării Naţionale, publicată în Monitorul Oficial al României, Partea I nr.65 din 7 februarie 2001, aprobată cu modificări prin Legea nr.389/2001, precum şi orice alte dispoziţii contrare.
	6. Articolul 58 se modifică şi va avea următorul cuprins:  
      „Art.58. – La data intrării în vigoare a prezentei legi, se abrogă Ordonanţa de urgenţă a Guvernului nr.14/2001 privind organizarea şi funcţionarea Ministerului Apărării Naţionale, publicată în Monitorul Oficial al României, Partea I nr.65 din       7 februarie 2001, aprobată cu modificări prin            Legea nr. 389/2001, cu modificările ulterioare, precum şi orice alte dispoziţii contrare.”
(Autor: Comisia)
	


II. Amendamente respinse
	Nr. crt.
	Text iniţial
	Text propus 
(Autorul amendamentului)
	Motivare
1. Pentru admitere

2. Pentru respingere

	1
	Art.13.-

…………………………………………………….

(3) Direcţia Generală de Informaţii a Apărării este condusă de un director general, cadru militar în activitate. Directorul general este numit de către ministrul apărării naţionale, cu aprobarea Consiliului Suprem de Apărare a Ţării. Funcţia de director general este asimilată funcţiei de secretar de stat.
	1.La articolul 13 alineatul (3) se modifică şi va avea următorul cuprins:
(3) Direcţia Generală de Informaţii a Apărării este condusă de un director general. Directorul general este numit de către ministrul apărării naţionale, cu aprobarea Consiliului Suprem de Apărare a Ţării. Funcţia de director general este asimilată funcţiei de secretar de stat.
(Autor: dep. Mihail Claudius Zaharia)
	1.Serviciul similar din SUA este condus de un civil.
2.În varianta în care directorul general este militar, acesta nu poate face parte din partide politice, are dublă subordonare (faţă de ministru şi faţă de şeful SMG), ingerinţele politice fiind incompatibile cu acest domeniu. 

	2
	Art.21. – Structura de forţe a armatei cuprinde categoriile de forţe - forţele terestre, forţele aeriene şi forţele navale, precum şi alte forţe.
	2. Articolul 21 se modifică şi va avea următorul cuprins:
Art.21. – Structura de forţe a armatei cuprinde categoriile de forţe - forţele terestre, forţele aeriene şi forţele navale.
(Autor: dep. Marcu Tudor)
	1. Aceste forţe nu sunt numite.
2. Aceste forţe sunt menţionate la art. 29 lit. d).


PREŞEDINTE,
Mihai Stănişoară
Expert, Mihai Ţăranu  

Consultant, Roxana Rus

